Document ID: /fineweb-2-swissfilter-quality_10-filterrobots/filtered/05602.jsonl.gz/7

Onaj ko u Švajcarskoj ne radi samostalno, dakle, ko prima platu, osiguran je za slučaj nezaposlenosti. Doprinos osiguranja oduzima se direktno od plate i taj je iznos vidljiv na platnoj listi. Osiguranje za slučaj nezaposlenosti osiguranim osobama isplaćuje izostanak plate u slučaju da ostanu nezaposleni, u slučaju skraćenog radnog vremena, nedostatka posla zbog lošeg vremena i u slučaju platne nesposobnosti poslodavca. U pravilu se isplaćuje 70 procenata od plate, na koju se obračunava AHV, kao nadoknada u slučaju nezaposlenosti. 80 procenata od plate, na koju se obračunava AHV, ko ima djecu, ko zarađuje manje od 4000 franaka ili ko je invalid. Samozaposleni se ne mogu osigurati kod ALV.
Da bi se primila nadoknada u slučaju nezaposlenosti morate se prvo prijaviti kod nekog Regionalnog centra za zapošljavanje (RAV). To biste trebali da učinite čim saznate da ćete na primjer dobiti otkaz, dakle, prije nego li postanete nezaposleni. Ako još niste ni kod kojeg osiguranja za slučaj nezaposlenosti, onda to možete tamo obaviti.